CELEX: 62017CN0527
Language: lt
Date: 2017-09-05 00:00:00
Title: Byla C-527/17: 2017 m. rugsėjo 5 d. Bundespatentgericht (Vokietija) pateiktas prašymas priimti prejudicinį sprendimą byloje LN

27.11.2017   
            
            
               LT
            
            
               Europos Sąjungos oficialusis leidinys
            
            
               C 402/11
            
         2017 m. rugsėjo 5 d.Bundespatentgericht (Vokietija) pateiktas prašymas priimti prejudicinį sprendimą byloje LN
   
   (Byla C-527/17)
   (2017/C 402/13)
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Bundespatentgericht
   
   
      Šalys pagrindinėje byloje
   
   
      Pareiškėja: LN
   
      Kita proceso šalis: Deutsches Patent- und Markenamt
   
   
      Prejudicinis klausimas
   
   Ar 2009 m. gegužės 6 d. Europos Parlamento ir Tarybos reglamento (EB) Nr. 469/2009 dėl medicinos produktų papildomos apsaugos liudijimo (1) 2 straipsnį reikia aiškinti taip, kad pagal Direktyvą 93/42/EEB (2) išduotas leidimas medicinos prietaiso ir medicinos produkto deriniui, kaip jis suprantamas pagal Direktyvos 93/42/EEB 1 straipsnio 4 dalį, reglamento taikymo tikslais prilygintinas pagal Direktyvą 2001/83/EB (3) išduotam galiojančiam leidimui pateikti produktą rinkai, kai per leidimo išdavimo procedūrą, atliktą pagal Direktyvos 93/42/EEB I priedo 7.4 punkto pirmą pastraipą, ES valstybės narės už medicinos produktus atsakinga institucija pagal Direktyvą 2001/83/EB patikrino medicinos produkto, kuris yra medicinos prietaiso sudedamoji dalis, kokybę, saugą ir naudingumą?
   
      (1)  OL L 152, 2009, p. 1.
   
      (2)  1993 m. birželio 14 d. Tarybos direktyva 93/42/EEB dėl medicinos prietaisų (OL L 169, 1993, p. 1; 2004 m. specialusis leidimas lietuvių k., 13 sk., 12 t., p. 82).
   
      (3)  2001 m. lapkričio 6 d. Europos Parlamento ir Tarybos direktyva 2001/83/EB dėl Bendrijos kodekso, reglamentuojančio žmonėms skirtus vaistus (OL L 311, 2001, p. 67; 2004 m. specialusis leidimas lietuvių k., 13 sk., 27 t., p. 69).